Dokument ta’ ħidma ta’ l-istaff tal-Kummissjoni - Dokument li jakkumpanja lir- regolament tal-Parlament Ewropew u tal-Kunsill dwar ikel ġdid u li jemenda r-regolament (KE) nru xxx/xxxx [proċedura komuni] - Sommarju ta’ l-istima ta’ l-impatt {COM(2007) 872 final} {SEC(2008) 12} /* SEK/2008/0013 finali */





[pic] | IL-KUMMISSJONI TAL-KOMUNITAJIET EWROPEJ | Brussell, 14.1.2008 SEC(2008) 13 DOKUMENT TA’ ĦIDMA TA’ L-ISTAFF TAL-KUMMISSJONI Dokument li jakkumpanja lir- REGOLAMENT TAL-PARLAMENT EWROPEW U TAL-KUNSILL DWAR IKEL ĠDID U LI JEMENDA R-REGOLAMENT (KE) NRU XXX/XXXX [PROĊEDURA KOMUNI] SOMMARJU TA’ L-ISTIMA TA’ L-IMPATT {COM(2007) 872 final} {SEC(2008) 12} SOMMARJU DWAR L-ISTIMA TA' L-IMPATT għar-Regolament li jissostitwixxi r-Regolament (KE) Nru 258/97 dwar l-ikel il-ġdid u l-ingredjenti ta' l-ikel il-ġdid KWISTJONIJIET TA' PROċEDURA U KONSULTAZZJONI TAL-PARTIJIET INTERESSATI Il-partijiet prinċipali interessati kkonċernati mir-Reviżjoni tar-Regolament 258/7 dwar l-ikel il-ġdid u l-ingredjenti ta' l-ikel il-ġdid ġew ikkonsultati fl-2002 - 2007. Ġie stabbilit il-Grupp ta' l-Interservizzi tal-Kummissjoni għall-istima ta' impatt, u l-Kummissjoni wettqet, flimkien mal-pubbliku inġenerali, konsultazzjoni online dwar Tfassil ta' Politika Interattiva (IPM) sabiex tiġbor tagħrif u data dwar l-impatti possibbli tal-kwistjonijiet ewlenin li qed jitqiesu għar-reviżjoni tar-Regolament fl-2006. Ir-riżultati ta' l-istima ta' l-impatt ġew skrutinizzati kemm minn esperti minn Stati Membri, minn diversi Direttorati Ġenerali tal-Kummissjoni rappreżentati fil-Grupp ta' l-Interservizzi u minn gruppi interessati oħra rilevant fil-grupp ta' ħidma tal-Grupp Konsultattiv dwar il-Katina Alimentari, u s-Saħħa ta' l-Annimali u l-Pjanti tad-DĠ SANCO kif ukoll mill-Bord ta' l-Istima ta' l-Impatt (IAB) tal-Kummissjoni Ewropea, li ta l-opinjoni tiegħu fis-16 ta' Frar 2007. Identifikazzjoni tal-problema Ir-Regolament (KE) Nru 258/97 dwar l-ikel il-ġdid u l-ingredjenti ta' l-ikel il-ġdid jikkonċerna ikel li ma kienx ikkonsmat f'livell sinifikanti fl-UE qabel il-15 ta' Mejju 1997 (id-data tad-dħul fis-seħħ tar-Regolament) u għalhekk għandha ssirlu valutazzjoni ta' sikurezza u jiġi awtorizzat qabel ma jitqiegħed fis-suq. Ikel ġdid fil-prattika hu kemm l-ikel innovattiv żviluppat reċentement u l-ikel prodott permezz ta' teknoloġiji ġodda b'impatt possibbli fuq l-ikel, kif ukoll l-ikel tradizzjonali eżotiku minn barra l-UE. Il-kwistjonijiet prinċipali b'impatti potenzjali ekonomiċi u soċjali ġew identifikati kif ġej: ( Il-valutazzjoni aġġustata għas-sikurezza u mmaniġġjar għal ikel tradizzjonali minn pajjiżi terzi. ( Il-valutazzjoni għas-sikurezza u l-proċedura ta' awtorizzazzjoni. ( Id-deċiżjoni ta' awtorizzazzjoni. ( Il-preżentazzjoni ta' applikazzjoni għad-diversi użi ta' l-ikel. Barra minn hekk, meħtieġa kjarifiki u aġġornamenti legali. Għanijiet L-għan ewlieni hu li jiġi rivedut u aġġornat ir-Regolament 258/97 dwar l-ikel ġdid sabiex: ( Tiġi żgurata s-sikurezza, titħares is-saħħa u jkun sigur it-tħaddim tas-suq intern għall-ikel billi tiġi rrazzjonalizzata l-proċedura ta' awtorizzazzjoni, billi tiġi żviluppata sistema ta' valutazzjoni aktar aġġustata għas-sikurezza u billi tiġi kkjarifikata d-definizzjoni ta' ikel ġdid, inklużi t-teknoloġiji l-ġodda li għandhom impatt fuq l-ikel, u l-ambitu tar-regolament; ( Titjib fl-effiċjenza u t-trasparenza tas-sistema u l-implimentazzjoni tar-Regolament; ( Tingħata saħħa lill-konsumaturi billi jiġu infurmati dwar l-ikel; ( Titwettaq ċarezza legali billi jsiru t-tibdiliet neċessarji u tiġi aġġornata l-leġiżlazzjoni. L-istima ta' l-impatt approfondita twettqet fuq erba' azzjonijiet prinċipali. Azzjonijiet ta' Politika Azzjoni ta' Politika 1: Valutazzjoni aġġustata għas-sikurezza u mmaniġġjar għal ikel tradizzjonali minn pajjiżi terzi Problemi attwali: Attwalment, l-istess kriterji japplikaw għall-valutazzjoni tas-sikurezza għat-tipi kollha ta' ikel, inkluż l-ikel tradizzjonali minn pajjiżi terzi u minn ikel innovattiv żviluppat reċentement. Madankollu, ir-rekwiżiti mhumiex dejjem proprozjonali mar-riskji potenzjali, dan ifisser li l-ispejjeż ta' applikazzjoni jistgħu jitqiesu disproporzjonati. Din is-sitwazzjoni titqies, pereżempju, minn pajjiżi terzi li twassal għal ostakoli inġusti għall-kummerċ ta' l-ikel tradizzjonali tagħhom b'użu stabbilit. Għażliet ta' politika: ( Għażla 1 : Ebda bidla 'Kollha jikejlu b'kejl wieħed': tinżamm is-sistema preżenti ta' kriterji li jkunu l-istess għall-valutazzjoni tas-sikurezza ta' kull tip ta' ikel. ( Għażla 2 : Valutazzjoni aġġustata għas-sikurezza għal ikel tradizzjonali minn pajjiżi terzi: tittieħed kunsiderazzjoni aħjar tar-rekord tas-sikurezza ta' l-użu ta' l-ikel barra l-UE. ( Għażla 3 : Valutazzjoni aġġustata għas-sikurezza u mmaniġġjar għal ikel tradizzjonali minn pajjiżi terzi: flimkien ma' l-għażla 2, jekk l-Awtorità Ewropea għas-Sigurtà ta' l-Ikel (EFSA) u l-Istati Membri ma jesprimux preokkupazzjonijiet serji fil-valutazzjonijiet ta' sikurezza tagħhom, l-applikant jiġi mgħarraf mill-Kummissjoni dwar ir-riżultat pożittiv, inkella tiġi applikata l-proċedura tal-komitoloġija. ( Għażla 4 : Ebda valutazzjoni aġġustata għas-sikurezza u l-awtorizzazzjoni għal ikel tradizzjonali qabel ma jitqiegħed fis-suq minn pajjiżi terzi. Analiżi ta' l-impatti: Impatt fuq is-saħħa tal-pubbliku u s-sikurezza ta' l-ikel u d-drittijiet tal-konsumatur L-iżvilupp ta' valutazzjoni aġġustata għas-sikurezza jew ta' proċedura ta' mmaniġġjar għal ikel tradizzjonali minn pajjiżi terzi ma għandux impatt sinifikattiv fuq is-saħħa pubblika u fuq is-sikurezza ta' l-ikel. It-tweġibiet jenfasizzaw l-importanza ta' dokumentazzjoni li turi l-użu sikur ta' ikel, li turi biċ-ċar l-effetti possibbli mhux mixtieqa u linji gwida u kriterji ċari. L-ommissjoni ta' valutazzjoni aġġustata għas-sikurezza u l-awtorizzazzjoni għal ikel tradizzjonali qabel ma jitqiegħed fis-suq minn pajjiżi terzi tħalli impatt negattiv fuq is-saħħa pubblika u s-sikurezza ta' l-ikel. Fir-rigward ta' l-impatt fuq id-drittijiet tal-konsumatur, l-għażliet li jikkonċernaw proċedura ta' mmaniġġjar ta' valutazzjoni aġġustatat u li jneħħu r-rekwiżiti għal pajjiżi terzi tqiesu li huma ta' benefiċċju. Impatt fuq l-impjiegi - (Ebda impatt sinifikattiv mhu mistenni) Impatt fuq ir-rekwiżiti amministrattivi imposti fuq in-negozju Valutazzjoni aġġustata għas-sikurezza jew sistema ta' mmaniġġjar aħjar twassal għal tnaqqis fil-piż amministrattiv impost fuq il-kummerċ. Hu ċar li t-tneħħija tar-rekwiżit ta' valutazzjoni aġġustata għas-sikurezza u l-awtorizzazzjoni għal ikel tradizzjonali qabel ma jitqiegħed fis-suq għandha telimina l-piż amministrattiv. Impatt fuq il-kompetittività, is-swieq, il-kummerċ u l-influssi ta' l-investiment (inklużi pajjiżi terzi) Skond ir-riżultati tal-konsultazzjoni l-iżvilupp ta' valutazzjoni aġġustata għas-sikurezza jew sistema ta' mmaniġġjar aħjar għandu jkollu impatt ta' benefiċċju fuq il-parametri ekonomiċi. Ir-riċerka turi li qed jiżdiedu l-interess tas-suq u d-domanda għal prodotti u servizzi ta' bijodiversità, u dan jagħti lill-pajjiżi sinjuri fil-bijodiversità vantaġġ komparattiv. Madankollu, il-pajjiżi li qed jiżviluppaw ta' spiss għandhom in-nuqqas fil-kapaċità biex idawwru dan f'vantaġġ kompetittiv, u dan ifisser li l-volumi kummerċjalizzati ta' merkanzija b'bijodiversità tibqa' relattivament baxxa. It-tneħħija tar-rekwiżiti kollha għandha wkoll tkun ta' benefiċċju. Madankollu, jeżisti periklu li l-miżuri fil-livell ta' l-UE jitteħdilhom posthom b'miżuri differenti minn operaturi ta' l-ikel u f'xi Stati Membri. L-Għażla 4 tista' wkoll twassal għal telf fil-fiduċja fis-sikurezza ta' prodotti ta' l-ikel minn pajjiżi terzi b'impatti ekonomiċi negattivi possibbli. Impatt fuq l-innovazzjoni u r-riċerka Valutazzjoni aġġustata aħjar għas-sikurezza jew sistema aħjar ta' mmaniġġjar għal ikel tradizzjonali minn pajjiżi terzi b'sorpriża mistennija li żżid l-innovazzjoni u l-isforzi ta' riċerka li jwasslu għal pereżempju sitwazzjoni ekonomika mtejba. It-tneħħija tar-rekwiżiti għal ikel tradizzjonali minn pajjiżi terzi hi meqjusa wkoll li ttejjeb aktar is-sitwazzjoni. Skond kumpanija internazzjonali ta' l-ikel, rekwiżiti stretti huma ta' tfixkil għall-innovazzjoni, inklużi l-kumpaniji ta' l-UE. Impatt ambjentali (l-UE u l-pajjiżi terzi) - Impatt soċjo-ekonomiku (b'mod partikulari fuq pajjiżi terzi) (notevolment fuq komunitajiet lokali u gruppi indiġini) Skond ir-riżultati tal-konsultazzjoni, l-aktar impatt sinifikattiv ta' l-iżvilupp ta' valutazzjoni aġġustata aħjar għas-sikurezza jew sistema aħjar ta' mmaniġġjar hu mistenni fil-qasam soċjo-ekonomiku. It-tneħħija tar-rekwiżiti għal ikel tradizzjonali minn pajjiżi terzi tista' ttejjeb aktar is-sitwazzjoni. Konklużjoni: Għandha tiġi introdotta għal ikel tradizzjonali minn pajjiżi terzi, proċedura li tistabbilixxi kriterji u linji gwida essenzjali, li għandhom jippermettu ikel b'rekord ta' użu sikur li jkun soġġett għal valutazzjoni aġġustatat għas-sikurezza u l-proċedura ta' mmaniġġjar. Azzjoni ta' Politika 2: Il-valutazzjoni għas-sikurezza u l-proċedura ta' awtorizzazzjoni Problemi attwali: Attwalment il-valutazzjoni inizjali ta' riskju titwettaq mill-entità kompetenti tal-valutazzjoni ta' l-Istat Membru fi żmien tliet xhur minn meta tasallu l-applikazzjoni. Ir-rapport inizjali ta' valutazzjoni jintbagħat lill-Istati Membri l-oħra. Jekk ma jiġu ppreżentati ebda oġġezzjonijiet fi żmien 60 jum maħsuba biex isir dan, l-awtorità kompetenti ta' l-Istat Membru tinforma lill-applikant li hi tista' tqiegħed l-ikel ġdid kkonċernat fis-suq. L-applikazzjoni tiġi vvalutata u awtorizzata fil-livell ta' l-UE jekk jinsabu oġġezzjonijiet. Fil-prattika, dan hu dak li sar b'mod ġenerali. Għalhekk is-sistema weriet li tinvolvi ħafna ħela ta' ħin u imponiet piż amministrattiv għoli, peress li l-applikazzjonijiet jiġu vvalutati darbtejn. Għażliet ta' Politika: ( Għażla 1 : L-ebda bidla: Se tkompli l-proċedura attwali ddeċentralizzata ta' valutazzjoni u ta' awtorizzazzjoni. ( Għażla 2 : Il-proċedura ċċentralizzata ta' valutazzjoni tar-riskju u ta' awtorizzazzjoni. Analiżi ta' l-impatti: Impatt fuq is-saħħa tal-pubbliku u s-sikurezza ta' l-ikel u d-drittijiet tal-konsumatur Li wieħed jgħaddi minn valutazzjoni u proċedura ta' awtorizzazzjoni ddeċentralizzata għal waħda ċċentralizzata jitqies li għandu impatt pożittiv fuq is-saħħa pubblika u s-sikurezza ta' l-ikel u d-drittijiet tal-konsumatur. Dan ma kienx mistenni minħabba li fil-prattika, għal parti l-kbira ta' l-applikazzjonijiet, il-valutazzjoni inizjali fil-livell nazzjonali tiġi segwita b'valutazzjoni addizzjonali ta' sikurezza fil-livell ta' l-UE. Xi Stati Membri u organizzazzjoni tal-konsumaturi jenfasizzaw l-importanza li l-Istati Membri u l-partijiet interessati jikkummentaw dwar l-applikazzjonijiet. Impatt fuq l-impjiegi Skond ir-riżultati tal-konsultazzjoni s-sistema ċċentralizzata ta' valutazzjoni u ta' awtorizzazzjoni mistennija li jkollha impatt pożittiv fuq l-impjiegi. Għal kumpaniji bbażati fuq ir-Riċerka u l-Iżvilupp, li jkun hemm ambjent aħjar għall-innovazzjoni jista' jwassal għal żieda fl-iżvilupp ta' prodott ġdid u n-numru ta' prodotti ġodda li jidħlu fis-suq. Dan imbagħad jista' jwassal għal żieda fl-impjiegi. Impatt fuq il-piż amministrattiv Li wieħed jgħaddi għal proċedura ċċentralizzata tqieset bħala benefiċjali ħafna. Il-ħin u l-ispejjeż kemm għall-awtoritajiet kif ukoll għall-applikanti għandhom jitnaqqsu. Issuġġerut li l-limiti taż-żmien se jinħteġilhom jitqassru u jiġu stabbiliti għad-diversi passi fil-proċedura. Impatt fuq il-kompetittività, is-swieq, il-kummerċ u l-flussi ta' l-investiment (inklużi pajjiżi terzi) Proċedura ċċentralizzata ta' awtorizzazzjoni, li tinkorpora limiti taż-żmien u piż amministrattiv imnaqqas, mistennija li taħdem favur l-iżvilupp ta' prodott ġdid. Kompetittività mkabbra u investimenti ogħla jistgħu jżidu l-kummerċ fl-ikel ġdid. Impatt benefiċjali, inkluż għal pajjiżi terzi, mistenni peress li proċedura aktar trasparenti u armonizzata se tagħti aċċess ġust għas-suq ta' l-UE. Impatt fuq l-innovazzjoni u r-riċerka L-ekonomiji u l-attrazzjoni ta' l-iżvilupp tal-prodott ġdid se jiżdiedu bi proċedura ċċentralizzata ta' awtorizzazzjoni aktar effiċjenti u li tieħu anqas ħin. Bħala riżultat, l-impatt ta' l-għażla 2, fuq l-innovazzjoni u r-riċerka, meqjus li hu ta' benefiċċju. Sistema ta' approvazzjoni aktar effiċjenti x'aktarx se tinkoraġġixxi l-innovazzjoni. Impatt ambjentali (l-UE u l-pajjiżi terzi) - Impatt soċjo-ekonomiku (b'mod partikulari fuq pajjiżi terzi) (notevolment fuq komunitajiet lokali u gruppi indiġini) Skond ir-riżultati tal-konsultazzjoni, il-ħolqien ta' valutazzjoni ċċentralizzata u proċedura ta' awtorizzazzjoni għal ikel ġdid meqjusa li għandha impatt soċjo-ekonomiku pożittiv minħabba l-impatti ekonomiċi pożittivi b'mod aktar ġenerali. Konklużjoni: Il-proċedura ddeċentralizzata għandha tiġi ssostitwita bi proċedura ċċentralizzata fil-livell ta' l-UE. Il-valutazzjoni tas-sikurezza għandha titwettaq mill-EFSA, u d-deċiżjoni ta' awtorizzazzjoni tittieħed bil-proċedura tal-komitoloġija, flimkien ma' limiti taż-żmien li għandhom jiġu rispettati. Azzjoni ta' Politika 3: Id-deċiżjoni ta' awtorizzazzjoni Problemi attwali: Attwalment id-deċiżjoni ta' awtorizzazzjoni marbuta ma' l-applikant, għalhekk tippermetti biss inizjalment lil dan l-applikant biex iqiegħed fis-suq l-ikel ġdid fl-UE u jagħmilha essenzjali li jkun hemm proċedura amministrattiva ta' notifika addizzjonali (proċedura ssimplifikata). Din għandha tippermetti ikel, li sostanzjalment hu ekwivalenti għall-ikel li diġà awtorizzat fl-UE, jitqiegħed fis-suq fl-UE. Din is-sistema hi apprezzata ħafna mill-industrija, iżda tikkawża xogħol irdoppjat għal ikel li diġà ġie awtorizzat. Għażliet ta' Politika: ( Għażla 1 : L-ebda bidla: Aworizzazzjoni marbuta ma' l-applikant. L-applikant biss jista' jqiegħed fis-suq, l-oħrajn permezz ta' proċedura ssimplifikata. ( Għażla 2 : Awtorizzazzjoni ġenerika: Il-kumpaniji kollha jkunu jistgħu jqiegħdu fis-suq fl-UE u titneħħa l-proċedura ssimplifikata. ( Għażla 3 : Awtorizzazzjoni ġenerika (għażla 2) u protezzjoni tad-data għal ċertu ikel. ( Għażla 4 : Tipi differenti ta' awtorizzazzjonijiet: ġeneriċi u marbuta ma' l-applikant. Titneħħa l-proċedura ssimplifikata. Ikel ġdid innovattiv ibbażat fuq żvilupp konsiderevoli tal-prodott jista' jiġi protett b'awtorizzazzjoni marbuta ma' l-applikant. Analiżi ta' l-Impatt: Impatt fuq is-saħħa tal-pubbliku u s-sikurezza ta' l-ikel u d-drittijiet tal-konsumatur - Impatt fuq l-impjiegi - Impatt fuq il-piż amministrattiv Il-piż amministrattiv mistenni li jonqos fis-sitwazzjonijiet kollha (għażliet 2-4) meta mqabbla mas-sitwazzjoni preżenti. Awtorizzazzjoni ġenerika mistennija tnaqqas il-piż amministrattiv għall-awtoritajiet u għall-industrija ta' l-ikel peress li se titneħħa l-proċedura ssimplifikata attwali. Awtorizzazzjoni ġenerika għandha wkoll tissimplifika l-aċċess għas-suq ta' l-UE għall-ikel tradizzjonlai minn pajjiżi terzi. Impatt fuq il-kompetittività, is-swieq, il-kummerċ u l-flussi ta' l-investiment (inklużi pajjiżi terzi) Skond ir-riżultati tal-konsultazzjoni l-modifika tat-tip ta' deċiżjoni ta' awtorizzazzjoni tqieset b'mod ġenerali li kienet pożittiva (għażliet 2-4) meta mqabbla mas-sitwazzjoni preżenti. Fir-rigward ta' l-ikel tradizzjoni minn pajjiżi terzi, wieħed minn dawk li wieġbu qal li ma għandu jingħata ebda 'monopolju', peress li dan it-tip ta' ikel ma jappartjenix għal xi kumpanija speċifika. B'mod ġenerali, għal ikel żviluppat b'mod ġdid, 'monopolju' temporanju jista' jiġi mistenni minħabba l-ispejjeż għolja għall-innovazzjoni. L-impatt hu, madankollu, meqjus minn organizzazzjoni bħala limitat, u miżuri legali oħra, pereżempju brevetti, x'aktarx se jkunu effettivi bl-istess mod. Xi forma ta' protezzjoni tista' tkun ipprovduta lill-ewwel persuna li ressqet il-petizzjoni. Awtorizzazzjoni ġenerika u protezzjoni tad- data tista' tkun triq aktar mgħaġġla għas-suq, u fl-istess waqt tipproteġi l-innovazzjoni u l-investimenti tar-Riċerka u l-Iżvilupp fl-ikel ġdid li għadu kemm ġie żviluppat. 1-7 snin ta' protezzjoni ta' data huma ssuġġeriti mill-industrija ta' l-ikel. Impatt fuq l-innovazzjoni u r-riċerka Ir-Regolament attwali dwar l-Ikel Ġdid ma għandux, skond ir-riżultati tal-konsultazzjoni, impatt qawwi ta' benefiċċju fuq l-innovazzjoni u r-riċerka. Xi ftit sorprendenti, anki deċiżjoni ġenerika ta' awtorizzazzjoni, magħquda fejn adatt mal-protezzjoni tad- data għall-applikant, għandha żżid l-entużjażmu ta' l-industrija ta' l-ikel għall-innovazzjoni u riċerka. Il-bidla tad-deċiżjoni ta' awtorizzazzjoni li tippermetti tipi differenti ta' awtorizzazzjonijiet mistennija tħalli impatt sinifikanti ta' benefiċċju fuq l-innovazzjoni u r-riċerka fil-qasam ta' l-ikel ġdid. Ċertu perjodu ta' protezzjoni meqjus li hu neċessarju minn għadd ta' persuni li wieġbu. Impatt ambjentali (l-UE u l-pajjiżi terzi) - Impatt soċjo-ekonomiku (b'mod partikulari fuq pajjiżi terzi) (notevolment fuq komunitajiet lokali u gruppi indiġini) Skond ir-riżultati tal-konsultazzjoni l-impatt soċjo-ekonomiku mistenni li jkun pożittiv jekk awtorizzazzjoni ġenerika u tipi differenti ta' awtorizzazzjonijiet jiġu introdotti fil-leġiżlazzjoni l-ġdida. Dan jista' jkun minħabba l-impatt pożittiv fuq l-innovazzjoni, ir-riċerka u l-kummerċ. Konklużjoni: L-awtorizzazzjoni marbuta ma' l-applikant għandha tinbidel u l-proċedura ssimplifikata titneħħa billi bħala regola ġenerali jingħataw awtorizzazzjonijiet ġeneriċi. Sabiex tiġi appoġġata l-innovazzjoni u żgurata s-sikurezza fl-ikel, tista' tingħata konsiderazzjoni, f'każijiet iġġustifikati, lill-awtorizzazzjoni marbuta ma' l-applikant għal ikel żviluppat reċentement għal ċertu perjodu ta' żmien. Il-protezzjoni tad- data tista' tkun konsiderazzjoni oħra. Azzjoni ta' Politika 4: Il-preżentazzjoni ta' applikazzjoni għad-diversi użi ta' l-ikel Problemi attwali: Attwalment id-diversi użi fl-ikel ta' sustanza (pereżempju, l-addittivi, l-aroma, is-solventi ta' estrazzjoni jew l-ikel ġdid) jeħtieġu applikazzjonijiet separati li jridu jsiru fi ħdan l-oqsfa legali rispettivi. Ir-regolament, il-valutazzjoni u l-awtorizzazzjoni ta' sustanza waħda li tkun l-istess taħt leġiżlazzjoni settorjali differenti jwasslu għal xogħol ripettittiv u għal piż amministrattiv addizzjonali. L-industrija wkoll qed tfittex il-qafas regolatorju l-aktar sempliċi possibbli. Għażliet ta' Politika: ( Għażla 1 : L-ebda bidla: Applikazzjonijiet separati għal użi differenti ta' l-ikel. ( Għażla 2 : Applikazzjoni waħda għall-ikel ġdid kollu għal użi differenti. Analiżi ta' l-impatti: Impatt fuq is-saħħa tal-pubbliku u s-sikurezza ta' l-ikel u d-drittijiet tal-konsumatur - Impatt fuq l-impjiegi - Impatt fuq il-piż amministrattiv Applikazzjoni waħda għal użi differenti ta' l-ikel mistennija li tneħħi l-valutazzjoni ta' riskji paralleli u twassal għal tqassir fil-proċeduri, biex b'hekk jitnaqqas il-piż amministrattiv, speċjalment għall-SMEs. Impatt fuq il-kompetittività, is-swieq, il-kummerċ u l-influssi ta' l-investiment (inklużi pajjiżi terzi) Is-sitwazzjoni attwali, li teħtieġ applikazzjonijiet separati taħt oqsfa leġiżlattivi differenti, meqjusa li mhix ta' benefiċċju għal raġunijiet ta' kompetittività, ta' dħul fis-suq, ta' kummerċ u ta' influss ta' investiment. Is-simplifikazzjoni tal-proċeduri, ittejjeb b'mod sinifikattiv is-sitwazzjoni attwali u tnaqqas l-ispejjeż, billi dawn isiru darba biss. Impatt fuq l-innovazzjoni u r-riċerka L-innovazzjoni u r-riċerka jistgħu jibbenefikaw mis-simplifikazzjoni billi jitnaqqas kemm il-piż amministrattiv għal iżvilupp tal-prodott ġdid kif ukoll l-aċċess għas-suq u billi tiżdied l-effiċjenza ġenerali tal-proċedura tal-valutazzjoni tas-sikurezza. Impatt ambjentali (l-UE u l-pajjiżi terzi) - Impatt soċjo-ekonomiku (b'mod partikulari fuq pajjiżi terzi) (notevolment fuq komunitajiet lokali u gruppi indiġini) Skond ir-riżultati tal-konsultazzjoni, għal ikel tradizzjonali minn pajjiżi terzi jista' jkun hemm aċċess iħfef għas-suq Ewropew. Kummerċ miżjud jista' jħalli impatt soċjali pożittiv f'ċerti pajjiżi terzi iżda mhumiex mistennija ebda effetti sinifikattivi. Konklużjoni: Is-sistema preżenti għandha tiġi ssimplifikata u l-applikanti għandhom ikunu jistgħu japplikaw għal approvazzjoni b'applikazzjoni waħda li tkopri l-ikel ġdid u l-użi differenti ta' l-ikel irregolati minn diversi oqsfa regolatorji. Sorveljanza u valutazzjoni L-indikaturi segwenti huma proposti għas-sorveljanza u l-valutazzjoni tal-proċedura ta' awtorizzazzjoni futura: l-għadd ta' l-applikazzjonijiet ta' l-ikel tradizzjonali minn pajjiżi terzi, l-għadd ta' ikel ġdid approvat u l-ħin medju meħtieġ għall-awtorizzazzjoni ta' ikel ġdid.